Berga: L'hotel com a símptoma - Regió7 :: El Diari de la Catalunya Central\nBerga: L'hotel com a símptoma\nantoni biarnés 14.03.2019 | 23:17\nBerga: L'hotel com a símptoma Regió7\nL'hotel Ciutat de Berga tanca portes a final de mes i pretén convertir-se en una residència per a gent gran. Això darrer no és cap mala notícia: certament, en les properes dècades tindrem dèficits importants d'equipaments i serveis adreçats a la gent gran amb problemes de dependència. Per tant, benvingut tot el que reforci aquest sector (encara que podria ser que les noves places no acabessin essent ocupades per berguedans) i benvinguda la inversió que s'haurà de fer per transformar i adaptar l'edifici i per gestionar-lo després.\nAra bé, que Berga perdi el seu hotel més important –per nombre de llits (62) i per serveis i qualitat de les instal·lacions- és sense dubte un fet negatiu. D'entrada perquè, sense el Ciutat de Berga i amb l'hotel Berga Park de la caserna necessitat d'una urgent renovació i funcionant en la incertesa legal, la ciutat es queda sense capacitat d'acollir esdeveniments mitjanament importants que impliquin passar-hi una o més nits, i perd així oportunitats de dinamització econòmica. A més, en moments de més demanda (com la Patum) trobarem especialment a faltar l'hotel del Vall.\nLa qüestió, però, és preguntar-se com hem arribat fins aquí i entendre que no es tracta només d'un assumpte hoteler o immobiliari, sinó que l'operació de venda és la part visible d'un problema de fons de decadència local: allí on les coses van bé, els hotels no tanquen, sinó que se n'obren de nous! Però, és clar, si no s'aprofita el potencial turístic de Berga, i la indústria va de reculada, i la població minva? no hi ha moviment de gent i el desenllaç del Ciutat de Berga no podia ser gaire un altre.\nI és que, en primer lloc, cal constatar que, excepte pel que fa al càmping Berga Resort, el turisme no ha acabat mai d'arrencar a la capital de la comarca. No s'ha sabut fer de la Patum (Patrimoni Immaterial de la Humanitat!!) el reclam potent que podria ser durant tot l'any, ni s'ha convertit Queralt en un parc natural i cultural de referència al país (en perdre la gran ocasió que donava el centenari de la coronació per rellançar-lo), ni s'han donat facilitats al projecte motor que hauria suposat el Parc de la Natura. Per no parlar del lamentable estat en què estan carrers i parets de la ciutat, que donen una imatge trista de la nostra vila.\nD'altra banda, la indústria ja no té el gruix que tenia abans a la ciutat, i sense empreses mitjanes que tibin l'economia, el desenvolupament dels serveis també queda limitat i el jovent ha de marxar fora per guanyar-se la vida.\nFinalment, en paral·lel al decaïment econòmic de la ciutat, Berga ha anat perdent població, i cada cop som més a prop dels 15.000 habitants que no pas dels 20.000 que proporcionarien un mínim gruix que faria possible moltes coses –també la viabilitat dels hotels–, alhora que més recursos per a l'Ajuntament –que vol dir per a tothom.\nPer tant, el tancament del Ciutat de Berga no és només dolent perquè perdem un servei important sinó que és, també, símptoma de la debilitat econòmica local i de la pèrdua de protagonisme i d'atractivitat de Berga.


Viajes a Àrtic - Terres Llunyanes\nEXPLORA LA REGIÓ\nDEL POL NORD DE LA TERRA\nDESTÍ: Viatges a Àrtic\nTerra de gel, óssos polars i sol de mitjanit.\nRoald Amundsen arriba al Pol Sud en el 1.911 i només portava com roba d’abric pell de foca. Determinava la seva posició geogràfica servint-se d’ super rellotge, un calendari i un sextant. Es traslladava amb un trineu tirat per gossos i vivia llargues temporades amb els esquimals perquè li ensenyaven mètodes de supervivència a l’àrtic. A dia d’avui, els exploradors àrtics van equipats amb peces de Gore-Tex, utilitzen GPS, es comuniquen via satèl·lit, utilitzen trineus que tan sols pesen 6 quilos i porten aliments liofilitzats.\nPer als viatges a l’Àrtic que TERRES Llunyanes ha dissenyat perquè conegueu les zones Ártiques, està clar que ni Podem ni Volem fer-vos viure les condicions que Amundsen i molts exploradors van patir a les expedicions, però el que sí intentarem és poder transmetre les mateixes sensacions i experiències que ell va gaudir en aquestes terres polars.\nQuan formes part en un dels nostres creuers pel àrtic, tindràs l’oportunitat de formar part d’una gran expedició. No només navegarem per llocs d’extrema bellesa sinó que passarem molt de temps trepitjant terra ferma. Utilitzarem tes nostres zodiacs i acompanyats amb els nostres guies ens ensenyaràn a moure’ns en aquest sorprenent territori. També serà un viatge de gran aprenentatge en història, fauna i flora. I per als viatgers més aventurers les excursions amb raquetes de neu i les navegacions en caiac per aquestes aigües seran una realitat. I per als amants de l’esquí, tenim viatges diürns dissenyats per muntanyencs i esquiadors professionals amb bon nivell d’ascens i descens en cims alpins.\nEn aquesta aventura ens acompanyarà la fauna salvatge i marina com la beluga, la guineu, gaviotín i la llebre àrtica. ¿Qui no ha somiant amb fer un viatge per veure l’ós polar? Amb una mica de sort podrem veure l’animal carnívor terrestre més gran del món i que només viu en aquestes terres. L’ós polar és un animal dolç de lluny i terrible d’aprop.\nViu un viatge d’aventura a l’Àrtic. Gaudeix del silenci, sent el cruixit del gel, contempla els cims de les muntanyes nevades amb les imponents llengües de les glaceres que desemboquen al mar i troba les petjades dels óssos mentres escoltes les històries dels exploradors més valents.\nFronteres: Russia, Alaska, Canada, Greenland, Iceland, Laponia, Sweden, Norway, Finland, Svalbard Islands\nVIATGES PER Àrtic


El concurs de microrelats de iSabadell arribarà a la seva fi el proper diumenge 31 de maig. Serà el darrer dia que acceptem originals a la direcció promocions@isabadell.cat. A partir de dilluns l’equip de la secció de cultural del diari digital valorarà els originals, i farà públic el seu veredicte. Hi haurà un guanyador en llengua catalana i un altre en llengua castellana.\nHabitualment el concurs de microrelats el convoquem entre gener i febrer i es tanca el període de presentació d’originals durant el mes d’abril, a fi i efecte de tenir veredicte i entrega del premi, a càrrec de la llibreria Paes, pels volts de Sant Jordi.\nPerò la pandèmia de coronavirus i la declaració de l’estat d’alarma, ha fet ampliar aquest any el termini per presentar originals. Finalment el tancarem el proper diumenge, 31 de maig, a les 23.59 hores. Fins aquell moment podeu enviar la vostra proposta a l’adreça de correu electrònic promocions@isabadell.cat.\nEls microrelats hauran de tenir una extensió màxima de 200 paraules, i es podran presentar en català o castellà. Cada idioma tindrà la seva pròpia categoria. Els microrelats han de ser obres originals i inèdites.\nSi voleu participar en el concurs, heu de seguir aquests passos:\nHeu d’enviar l’original abans del 31 de maig a les 23.50 hores.\nUn cop tancat el termini de presentació, l’equip cultural de iSabadell farà la seva valoració. L’entrega dels premis es farà a la llibreria Paes (avinguda de la Concòrdia) en una data a determinar. iSabadell publicarà a més dels relats guanyadors en cada categoria una selecció de les creacions literàries més destacades durant el mes d’agost.\nFoto portada: llibres a la llibreria Paes. Autor: David B.


Universitat de Barcelona - La UB fa balanç dels tres primers anys com a membre de la LERU\nInici > Notícies > La UB fa balanç dels tres primers anys com a membre de la LERU\nLa UB fa balanç dels tres primers anys com a membre de la LERU\nLa UB és membre de la LERU des de l'1 de gener del 2010.\nMoment de la intervenció de Conxita Àvila, senior officer de la UB a la LERU.\nAhir dimarts, 2 de juliol, va tenir lloc una reunió interna de balanç dels tres anys de participació de la Universitat de Barcelona com a membre de la Lliga d'Universitats de Recerca Europees (LERU) a la qual s’hi va incorporar l’1 de gener del 2010.\nL’objectiu de la trobada, sota el títol «La UB en el marc de la LERU: oportunitats de futur per a la recerca», era revisar i valorar els temes que s'han treballat en l'àmbit de la LERU i avaluar l’impacte que tenen a la Universitat. En la jornada de treball, presentada pel rector de la UB, Dídac Ramírez, i el vicerector de Recerca, Innovació i Transferència, Jordi Alberch, hi van participar els representants de la UB a les diferents comunitats i grups de treball de la LERU, l'equip rectoral, així com els degans i vicedegans vinculats amb els temes que tracta aquesta xarxa.\nDídac Ramírez va qualificar la jornada de «molt profitosa», i va indicar que serveix per avaluar l’impacte que té la LERU sobre la Universitat de Barcelona: «El món de la UB és més ampli gràcies a la LERU», va dir el rector, que va voler agrair als rectors precedents, Màrius Rubiralta i Josep Samitier, la bona feina feta durant els seus mandats per entrar a la xarxa. Així mateix, el vicerector Jordi Alberch va destacar la importància que té per a la Universitat formar part de la LERU i ser l'única de l’Estat que hi pertany: «Formar part de la LERU és estar amb les universitats més potents en recerca. Significa estar a primera línia europea»,\nLa LERU és una associació formada per vint-i-una universitats capdavanteres molt actives quant a activitats de recerca científica que comparteixen els valors de l’ensenyament d’alta qualitat en un entorn de recerca internacionalment competitiu. Fundada el 2002, la LERU advoca per l’educació a partir de prendre consciència dels límits del coneixement humà; per la creació de nous coneixements a través de la recerca bàsica, que és la font fonamental d’innovació en la societat, i per la promoció de la recerca en un front ampli, en col·laboració amb la indústria i la societat en general.


Stop Violències denuncia que està sent perseguida per "un Estat despòtic" per "dir la veritat" davant l'ONU - Altaveu el diari digital d'Andorra\nUna quarantena de persones participen en la marxa per commemorar el 25-N i en la qual Vanessa M. Cortés es fa acompanyar per dones que viuen en situació de precarietat o se’ls han retirat els fills\n25/11/2019 (21:00 CET)\nUna quarantena de persones han participat en la marxa per commemorar el Dia mundial per eradicar la violència contra les dones que ha organitzat Stop Violències entre la plaça Coprínceps, a Escaldes, i el passatge Biscariet, a Andorra la Vella. La presidenta del col·lectiu, Vanessa M. Cortés, que ha anunciat haver hagut d’anar a declarar davant la policia per desobeir les ordres de no trepitjar la calçada en una altra manifestació que van fer el 28 de setembre, ha denunciat que l’entitat i les dones que representen són víctimes “d’una persecució per part d’un Estat despòtic i teocràtic”.\nAbans de la marxa s’han fet tallers de pancartes i altres petites activitats per sensibilitzar i animar els assistents, que han cridat diverses consignes a favor de la despenalització de l’avortament. Cortés ha denunciat “la manca de dades” amb relació a la violència que s’exerceix vers les dones. Davant això, ha presentat un recull fer per l’entitat seguint els comunicats setmanals d’intervencions fets públics per la policia i ha denunciat que només durant el 2019, hi ha “52 dones han sofert violència masclista”, entre elles casos d’agressions a la llar, però també sexuals i, fins i tot, a menors.\nDes de l’entitat es lamenta que “hi ha violència a Andorra i n’hi ha molta” i, fins i tot, ha apuntat que el fet que a ella se li vulgui a dur davant la justícia també ho és. “També es fa contra les activistes. A mi només falta que em cremin”, ha afirmat. En aquest sentit, ha assegurat no estar sorpresa per la reacció de Govern a la seva participació a la CEDAW, ja que “és habitual en Estats teocràtics i opressius”.\nJa durant el parlament final de la manifestació ha volgut defensar que "vam anar a l'ONU de forma legítima" i ha remarcat que "les reivindicacions que vam fer allà feia anys que les reclamàvem al país, però no se'ns feia cas". Per això, "hem hagut de recórrer a instàncies superiors i això no ha agradat a un Govern despòtic" que, ha manifestat, "no va poder refutar el que vam dir ni tan sols mentint". Per això, ha assegurat que "ens assenyalen a nosaltres per dir la veritat".\nLa presidenta del col·lectiu denunciat pel Govern davant la fiscalia ha assegurat que malgrat que el departament de Polítiques d’Igualtat fa bona feina, caldria que a cada parròquia hi haguessin unitats de tres o quatre persones que treballessin en la mateixa direcció. En un moment de la seva intervenció, ja cap al final, Vanessa M. Cortés s’ha fet acompanyar per dues dones que han explicat viure en una situació de precarietat i haver tingut problemes de retirada dels fills per qüestions simplement econòmiques.\nEn certa forma, i d’aquesta manera, la presidenta d’Stop Violències venia a demostrar que allò que va denunciar davant el comitè d’eradicació de la discriminació vers la dona de l’ONU ho suporta amb testimonis i experiències reals. Vanessa M. Cortés ha lamentat que la persecució que se’ls està fent no és res més que el resultat, el producte del fet que internacionalment s’està coneixent la realitat andorrana i “és el Govern qui menteix”.\nLa manifestació ha recorregut de forma pacífica i sense cap incident les avingudes Carlemany i Meritxell fins al passatge Bescariet. Durant el recorregut,, la quarantena de participants han cantat els lemes ja habituals en aquestes mobilitzacions com ara "fora rosaris dels nostres ovaris" o "avortament lliure i gratuït" i altres més en to humorístic com ara "Manolo esta noche te haces la cena sólo". A banda de criticar les decisions de Govern, des d'Stop Violències també s'ha reclamat la despenalització de l'avortament i mesures per lluitar contra la violència masclista, però també contra la precarització laboral de la dona.


Torneig comarcal de futbol 7 copa Vilafranca TV - Gran premi CCAP\ndt., 21/06/2016 - 12:28\nEl proper cap de setmana 25 i 26 de juny de 2016 es durà a terme una nova edició del Torneig comarcal de futbol 7 copa Vilafranca TV - Gran premi CCAP que enguany es celebrarà a les instal·lacions esportives de Sant Cugat Sesgarrigues.\nL'equip representant d'Avinyonet del Penedès està format per 17 jugadors i en aquesta edició ha quedat enquadrat el grup C amb el Sant Cugat Sesgarrigues, el Sant Sadurní Taronja i el Monjos.\nEls partits del grup es celebraran el dissabte 25 amb els següents horaris:\n10:45 - Sant Cugat Sesgarrigues - Avinyonet del Penedès\nLlegeix més sobre Torneig comarcal de futbol 7 copa Vilafranca TV - Gran premi CCAP\nEl Festival En Veu Alta a Avinyonet del Penedès\ndl., 13/06/2016 - 13:15\nAvinyonet del Penedès acull per primera vegada un dels espectacles del Festival En Veu Alta Penedès 2016 que enguany arriba a la 12a edició. El Festival, en paraules de la organització, s’ha consolidat i especialitzat en espectacles de petit format on el pal de paller i posada en escena imprescindible és la paraula viva i nua. Tots els espectacles estan basats en les capacitats comunicatives de qui condueix l’espectacle. Ells per ells mateixos són suficients, i si hi ha d’haver quelcom més que els acompanyi, serà complementari.\nLlegeix més sobre El Festival En Veu Alta a Avinyonet del Penedès\ndv., 20/05/2016 - 17:35\nJa es pot consultar la informació del Casal d'estiu d'Avinyonet del Penedès d'enguany. Les dates del casal són del 27 de juny al 12 d'agost amb diferents grups d'edat: Petits de 3 a 5 anys (a partir de P3), Mitjans de 6 a 7 anys (P5 a 1er) i Grans de 8 a 13 anys (a partir de 2on).\nNova edició del butlletí Avinyonet Avui amb disseny renovat\ndv., 20/05/2016 - 12:01\nEl passat dijous 19 de maig va sortir a la llum una nova edició del butlletí Avinyonet Avui amb nou disseny i nou format. És l'edició número 93 del butlletí i el podeu consultar online a través del següent enllaç de la web municipal: http://www.avinyonet.org/avinyonet-avui\nLlegeix més sobre Nova edició del butlletí Avinyonet Avui amb disseny renovat\nEl MicroVi atrau més de 1.500 visitants a Avinyonet del Penedès\ndt., 26/04/2016 - 11:45\nExcel·lent balanç de la segona edició del MicroVi d’Avinyonet del Penedès, que ha tingut lloc entre el 8 i el 24 d’abril i ha atret al municipi a més de 1.500 visitants. D’entre els vuit esdeveniments previstos ha destacat la Mostra de Petits Cellers de L’Arboçar, que ha rebut a 900 persones en una única jornada. L’alcalde, Oriol de la Cruz, valora l’experiència de 2016 com una fita de referència i espera mantenir el creixement l’any vinent.\nLlegeix més sobre El MicroVi atrau més de 1.500 visitants a Avinyonet del Penedès


Disseny i Desenvolupament d'Apps Barcelona | Aplicacions Android i iOS\nInforma't sense compromís, ¡Et truquem gratis!\n¡Et trucarem el més aviat possible!\nDisseny WebPàgines web\nQuè necessito per començar?\nAplicacions Google Web\nPortfoliEls nostres treballs\nDisseny d'apps Barcelona\nDesenvolupament d'apps Barcelona\nDesenvolupament d'apps per a Android i iOS\nRealitzem el disseny i desenvolupament integral d'aplicacions per a mòbil i tablet amb sistema Android i iOS, així com qualsevol projecte de programació avançada a mida segons les necessitats de cada client. Tu ens expliques, nosaltres dissenyem.\nd'aplicacions a Barcelona\nA Webbing Barcelona comptem amb dissenyadors i programadors encarregats de la la creació d'aplicacions per al teu negoci disponible i ajustades per a tot tipus de dispositius mòbils i tablets amb sistema Android i iOS. A cada projecte integrem totes les funcionalitats i opcions necessàries perquè l'aplicació compleixi perfectament amb els ideals i els requisits dels usuaris. El procés d' disseny i desenvolupament d'una aplicació va des de la concepció de la idea fins a l'anàlisi posterior a la seva publicació.\nLa teva aplicació serà la millor eina de fidelització, creant una valuosa interacció que posicionarà al teu negoci i aconseguirà oferir un servei actualitzat multiplataforma i una poderosa imatge d'innovació. Tant per smartphones com per tablets sabem combinar a la perfecció un creatiu i atractiu disseny amb la usabilitat més intel·ligent i innovadora.\nAplicacions per a smartphones i tablets\nLes aplicacions per a smartphones i tablets són programes (software) que compten amb una interfície composta per botons, gràfics, icones i fons que posseeixen una aparença visual diferent en cada un dels sistemes operatius.\nExisteixen multitud de tipus d'aplicació depenent per quin sistema sigui i quin objectiu i finalitat té, podent ser un disseny d'apps corporatives, d'organització, de fotografia, d'aprenentatge, d'esports, d'entreteniment, etc. Poden ser específiques per a un determinat grup de persones amb les que compartir informació, o bé creades per a la venda a les botigues App Store (Apple) o Google Play (Android).\nEl fet de comptar amb una app personalitzada per al teu negoci fa que millori de forma notable la teva implicació amb les noves tecnologies i amb les demandes dels consumidors en el mercat actual, potenciant la comunicació i la comercialització dels productes o serveis.\nPosicionament ASO per apps mòbils\nel servei ASO (Optimització App Store) consisteix en el posicionament SEO per a aplicacions mòbils. El principal objectiu és convertir l'app de la teva empresa en una de les més visibles tant en l'App Store com a Google Play.\nLa correcta realització d'aquest tipus de estratègia de comercialització depèn de diversos factors com ara poden ser la informació introduïda per descriure la teva app, les actualitzacions, la popularitat, valoracions, i fins i tot, el nombre de descàrregues obtingudes.\nEl nostre equip professional de experts en Màrqueting Digital s'estudiarà en profunditat la teva app per esprémer al màxim les possibilitats que ofereix el ASO i convertir la teva aplicació en una de les més populars la botiga. Aconseguiràs augmentar vendes del teu producte i establir una via de contacte directe amb el consumidor per millorar així l'experiència de navegació de l'usuari.\nNecessites assessorament? Nosaltres t'ajudem!\nDisseny d'apps Barcelona va ser modificada per última vegada: 13a de juny de, 2018 per Disseny web Mataró\nGestiona la teva pàgina web\n© 2019 Webbing Barcelona · info@webbing.cat · +34 93 169 65 46 · Av.. d'Ernest Lluch 32, Mataró (Barcelona) | Parc TecnoCampus Mataró-Maresme\nSi us plau ...\nEl Sentim, ara mateix no estem en línia. Deixa'ns un missatge i et contestarem el més aviat possible.\nNecessites ajuda o vols un pressupost? Parla'ns pel Xat en línia i et contestarem al moment.\n* Quina pregunta tens?\nComençar el Xat\nQuè t'ha semblat la nostra atenció?\nAjuda'ns a millorar! T'ha resultat efectiu el nostre xat?\nCom ens puntuarías?\nManar conversa al teu correu electrònic\nAquest lloc web utilitza galetes perquè tingueu la millor experiència d'usuari. Si continua navegant està donant el seu consentiment per a l'acceptació de les esmentades cookies i l'acceptació de la nostra Política de cookies, cliqueu l'enllaç per a més informació.


Tot sobre l'adolescència | Faros HSJBCN\nL'arribada de l'adolescència suposa un canvi en les relacions de la majoria de famílies amb fills i filles. Es tracta d'un canvi en els nens i nenes a nivell físic i psicològic, que pot implicar canvis en la seva conducta i el seu benestar emocional.\nL'augment de les discussions pot generar situacions difícils i conflictes en la llar que poden arribar a deteriorar la relació de confiança de l'adolescent amb els progenitors.\nÉs important que les mares i els pares adoptin una actitud resilient, tranquil·la i positiva davant l'adolescència dels seus fills. No obstant això, es tracta d'una etapa en la qual serà important procurar establir una bona comunicació, establir límits i passar temps en família.\nEl Dr. José Ángel Alda, psiquiatre infantil respon als dubtes més freqüents sobre l'adolescència en l'última entrevista realitzada a través del canal InstagramTV de l'Hospital Sant Joan de Déu de Barcelona.


Novetats en l'assegurança Mupiti Professional - Notícies - Col-legi d'Enginyers Tècnics Industrials de Vilanova i la Geltrú\nElaborat un document on es resumeixen les modificacions incorporades en l'assegurança.\nEn la darrera Assemblea General de Mupiti, celebrada el passat 26 de juny, es van aprovar una sèrie de canvis en l'assegurança Mupiti Professional.\nS'ha elaborat un document on es resumeixen les modificacions incorporades en l'assegurança, que són vigents des de l'1 de juliol de 2021, a l'efecte de procediment de subscripció, així com la comparativa amb la situació anterior al canvi.\nLa possibilitat de regularitzar quotes endarrerides, amb les condicions i els terminis establerts en l'Apèndix 13; si bé, en el període de cobertura d'aquestes quotes queden excloses les garanties de les prestacions de risc.\nPer altra banda, amb la intenció d'ajudar als mutualistes que optin per Mupiti com a alternativa al Règim Especial de Treballadors Autònoms (RETA), per mitjà de l'alta a l'assegurança Mupiti Professional, s'ha dissenyat una GUIA en la qual es detallen els requisits necessaris per a tramitar l'alta en aquesta assegurança, així com per a la suspensió i la reactivació d'aquest, a través de la plataforma MUPITI PROFESSIONAL DIGITAL (MPD), amb un recordatori de les característiques i cobertures principals del producte, i els seus avantatges (consulteu-la aquí).\nUs recordem que, per poder contractar l'assegurança Mupiti Professional, el primer que caldrà tenir en compte és:


Què demanem a les noves alcaldies en relació a l’educació en el lleure? (Txus Morata)\nQuè demanem a les noves alcaldies en relació a l’educació en el lleure?\nEl lleure educatiu promou l’activisme que construeix associacionisme i reivindicació\n4 min. 22/05/2019 18:36\nTXUS MORATA Directora de màster a la Facultat d’Educació Social i Treball Social Pere Tarrés-URL\nA les portes d’una nova legislatura municipal i en una societat complexa, individualista i polaritzada per les creixents desigualtats socials, és més necessari que mai recuperar el territori, el barri, els entorns de proximitat que afavoreixen les relacions properes i la construcció de xarxes de suport entre persones. En aquest sentit, les entitats de lleure afavoreixen la cohesió social i la construcció de la comunitat.\nLa capacitat de les entitats de lleure per crear comunitats es mostra, en primer lloc, amb el seu potencial com a espais on aprendre i practicar la participació social. Al llarg dels més de 125 anys d’història, al nostre país la participació ha estat un dels aspectes més rellevants de la funció educativa del lleure en infants i joves. Les assemblees, els debats, la realització de projectes o la vida grupal són algunes de les metodologies i estructures que afavoreixen aquest aprenentatge.\nEn segon lloc, el lleure educatiu promou la mobilització i l’activisme social que construeix associacionisme i reivindicació social i política. També cal destacar que el seu arrelament al territori i la seva capacitat de desenvolupar cultura afavoreix la creació i la construcció de relacions i xarxes de suport social i veïnal per a la millora de la convivència. El lleure educatiu connecta persones, programes, institucions i cultures. Finalment, s'ha de ressaltar la capacitat d'aquestes entitats per generar líders socials, és a dir, persones compromeses amb les necessitats socials, la comunitat i la cultura.\nÉs des d’aquestes potencialitats que voldria destacar la importància que els nous lideratges polítics, que molt aviat assumiran responsabilitats als consistoris de pobles i ciutats del nostre país, incorporin algunes mesures que fomentin i donin suport a les entitats de lleure educatiu.\nÉs més necessari que mai recuperar el territori, el barri, els entorns de proximitat que afavoreixen les relacions properes i la construcció de xarxes de suport entre persones\nEn primer lloc, cal preveure mesures que possibilitin un accés universal al lleure de tots els infants, adolescents i joves, més enllà de les seva situació socioeconòmica. Un accés que requereix un treball amb xarxa amb les famílies perquè coneguin a través de les escoles, els serveis socials o els centres de salut els recursos i les aportacions educatives dels entorns de lleure. Aquesta promoció és especialment necessària amb les famílies nouvingudes, provinents de cultures o entorns sense una tradició d'educació en el lleure. Parlem, per tant, d’un accés igualitari i equitatiu al lleure.\nÉs necessari, en segon terme, enfortir, ajudar i acompanyar als joves que dia a dia s’impliquen de forma voluntària amb les seves entitats oferint propostes de qualitat als infants i adolescents que participen en activitats de lleure. Un suport, que ha de tenir en compte diverses esferes: garantir l’accés als equipaments on es desenvolupen les propostes educatives, disposar de recursos formatius que els permeti adquirir eines tècniques i pedagògiques i, finalment, fer que tots els agents i instàncies educatives, socials i polítiques reconeguin el valor social que aquests joves aporten a la societat i a la construcció de noves ciutadanies.\nTambé és clau comptar amb recursos econòmics i humans per fer recerca i avaluar les activitats de lleure educatiu i la seva repercussió en les infants i joves que les realitzen. La recerca i l’avaluació afavoreixen la implantació de processos i projectes i fan que tinguin més impacte social i científic les contribucions que el lleure educatiu aporta als infants i joves de les nostres societats. Igual que comptem amb evidències científiques en altres àrees de l’educació –i això fa que espais com les escoles comptin amb un alt índex de reconeixement social–, el lleure requereix també mètodes avaluadors.\nFinalment, un quart eix d’acció s'ha de centrar en la importància que té que les administracions locals transmetin a docents, famílies i direccions escolars el valor dels espais de lleure per a la socialització de nens i nenes, uns espais educatius que complementen l’educació formal. Els diferents agents de la comunitat han de promoure un treball conjunt i en xarxa i centrar la seva actuació en el desenvolupament integral dels infants i adolescents i no en les funcions i els rols dels diferents agents i serveis.


Nova derrota del CF Pobla de Mafumet, davant el Cerdanyola FC\n14/10/2018 | 160 Publicat a TEMPORADA 2018/2019\nDesena jornada de lliga, i derrota, per la mínima, del CF Pobla de Mafumet, davant el Cerdanyola FC.\nEls pobletans, han començat el partit, dominant sobre el terreny de joc, amb bones ocasions per Moha i Montero, que han obligat al porter rival, Del Rio, a controlar en tot moment els xuts que arribaven a la seva porteria. L'ocasió més clara, l'ha tingut Montero, en el minut 22, però la pilota ha acabat sortint, per ben poc, per sobre el travesser. Abans del descans, el Cerdanyola ha tingut dues ocasions, però gràcies al bon treball d'Arturo, no han pogut augmentar el marcador.\nLa segona part, però, ha començat amb el domini del Cerdanyola, que no ha deixat escapar cap oportunitat. Al minut 51, al travesser, i dos minuts més tard, arribava el gol d'Albert López, amb un xut imparable per Arturo.\nTot i que al CF Pobla de Mafumet li ha costat una mica reaccionar, han arribat noves oportunitats, de les botes de Moha i de Joel. Tot i així, el gol local no ha arribat, i el Cerdanyola FC s'ha emportat els tres punts cap a casa.\nEl CF Pobla de Mafumet acumula un total de 14 punts a la classificació, i surt de la zona de playoff. Al proper partit, s'enfrontarà a l'UE Sant Andreu.\nAlberto Gallego, entrenador del CF Pobla de Mafumet, ha afirmat que “ha estat un resultat inesperat”, i que aquesta derrota no fa mal a l’equip.


El Govern autoritza la signatura del nou con... - Govern.cat\nquery_builder 12 gener 2021 14:24\nEl Govern autoritza la signatura del nou conveni marc amb el Consell General de Cambres de Catalunya\n· El document actualitza el marc de relacions entre la Generalitat i les tretze cambres catalanes, vigent des de l’any 2011\n· La finalitat és assolir la major eficiència possible en la implementació de projectes adreçats a la reactivació del teixit empresarial, especialment després de l’impacte de la Covid19\nEl Consell Executiu ha autoritzat avui la subscripció del nou conveni marc entre la Generalitat de Catalunya i el Consell General de les Cambres Oficials de Comerç, Indústria i Navegació de Catalunya, el document que estableix el marc de referència per als diferents instruments de col·laboració que cada departament acordi amb el Consell de Cambres. El nou text actualitza el conveni marc vigent, signat l’any 2011, i culmina la labor iniciada el novembre del 2019, quan els òrgans de seguiment previstos pel propi conveni marc van expressar la voluntat de posar al dia el model de relació entre l’administració catalana i les cambres.\nEl Conveni és un mecanisme de coordinació de l’acció de govern dels departaments de la Generalitat amb les cambres de comerç. L’actualització del conveni marc respon a la caducitat del document del 2011 i a les necessitats de donar resposta a les noves demandes de l’economia catalana i d’adequar-lo a la nova regulació del funcionament de l’Administració. També s’hi ha incorporat millores com la possibilitat que els convenis puguin tenir caràcter pluriennal o l’ampliació dels instruments de col·laboració que es podran utilitzar en aquesta relació. La finalitat és assolir la major eficiència possible en la implementació de projectes adreçats a la reactivació del teixit empresarial, especialment després de l’impacte de la Covid19.\nLes accions previstes en el conveni marc a realitzar per les cambres correspondran a les seves funcions públiques, fonamentalment en els camps de la internacionalització, la formació i la competitivitat i sostenibilitat, i estaran relacionades amb els àmbits competencials dels departaments. També es preveu la possibilitat de subscriure acords bilaterals entre una cambra i un departament de la Generalitat de Catalunya o el seu sector públic, sense la participació directa del Consell de Cambres, però aquests acords tindran caràcter excepcional i es limitaran a àmbits d’actuació que per la seva especificitat no tinguin encaix dins del conveni marc; a més, les parts signants els hauran de comunicar tant al Consell de Cambres com als òrgans de seguiment previstos en el propi conveni marc.\nEl conveni marc s’ha mostrat com un instrument eficaç a l’hora de canalitzar les relacions entre els departaments de la Generalitat i les cambres, i d’aprofitar de la penetració de les cambres en el teixit empresarial i també la seva representativitat. Entre 2011 i 2019 s’han signat entre 4 i 7 convenis anuals, i ha donat cobertura a més de 650.000 actuacions i serveis de les corporacions camerals a empreses i professionals.\nEl primer conveni marc entre la Generalitat i el Consell de Cambres, l’any 2011, definia un nou marc de relacions entre les dues institucions amb la voluntat de garantir el compliment de les funcions públiques que exerceixen les cambres de comerç, ja que l’eliminació de les quotes camerals va modificar-ne substancialment les condicions de finançament de les cambres. El principal objectiu de preservar les funcions de les cambres és aconseguir una millora de la competitivitat de l’economia catalana i per a la defensa i la promoció del comerç, la indústria i els serveis de Catalunya. A les cambres hi estan adscrites totes les empreses que exerceixen activitats comercials, industrials, de serveis o navilieres, és a dir, a unes 680.000 arreu del país.


El jutjat arxiva el cas de la mare i les dues nenes que van caure d'un tretzè pis a Girona - Empordà\nEl jutjat arxiva el cas de la mare i les dues nenes que van caure d'un tretzè pis a Girona\nLa investigació descarta la participació de terceres persones i conclou que no hi ha indicis per atribuir un delicte a ningú\nACN 20.09.2016 | 08:12\nEl Jutjat d'Instrucció Número 4 de Girona ha arxivat provisionalment el cas de la mare i les dues nenes menors d'edat que van morir en precipitar-se des d'un tretzè pis a Girona. Els fets van tenir lloc el 9 de desembre de l'any passat cap a tres quarts de vuit del vespre. La titular del jutjat dicta el sobreseïment de la investigació atenent a la petició que fa la fiscal en el seu informe. Després de prendre declaració a testimonis, analitzar les imatges de les càmeres de seguretat i resseguir la situació personal de les víctimes, l'informe descarta la intervenció de terceres persones en els fets i també conclou que "no s'han obtingut indicis de la producció de cap fet delictiu". De fet, assegura que tot gira al voltant "de meres hipòtesis" que no es poden acreditar "de manera irrefutable".\nEl tràgic succés va tenir lloc el vespre del 9 de desembre de l'any passat. La mare, que tenia 42 anys, i les seves dues filles (una d'11 anys i l'altra, un nadó de mesos) van morir en precipitar-se al buit des d'un edifici situat al carrer Joaquim Vayreda. Les víctimes van caure de la finestra del tretzè pis, on el pare té un despatx d'arquitectura, i van morir a l'acte.


El temps de Martí Oliveras | La Garriga Digital | Pàgina 14\nUna mica de tot: Nit de Nadal amb pluja, Nadal variable i Sant Esteve assolellat\nLa Garriga Digital - 24 de desembre de 2013 0\nDesprés del canvi de temps del passat dijous, en el que vam recollir un total de 10 mm de precipitació a la Garriga, el temps ha tornat a estabilitzar-se durant el cap de setmana.\nL'estació freda de l'any va arribar aquest passat dissabte quan passaven onze minuts de les sis de la tarda. Tot i l'arribada de l'hivern astronòmic, les temperatures no han sigut especialment fredes durant aquest diumenge, a la Garriga. El domini del sol ha permès que, després d'un matí fred, el mercuri s'hagi pogut recuperar força.\nFront atlàntic dins d’un context anticiclònic\nLa Garriga Digital - 16 de desembre de 2013 0\nL'anticicló segueix ferm ja des de fa molts dies a les nostres latituds, comportant així dos tipus de temps al nostre país, clarament diferenciats entre sí: el sol i les boires.\nA la Garriga, tota aquesta setmana hem tingut un temps molt estable, dominat pel sol. Les temperatures s'han mantingut fredes de nit i relativament suaus de dia.\nEn punts de la demarcació de Lleida i de la depressió central, però, la boira ha impedit que el mercuri es recuperés durant el dia, fent que l'ambient hagi estat gèlid durant les vint-i-quatre hores de la jornada.\nSetmana anticiclònica a la Garriga\nLa Garriga Digital - 9 de desembre de 2013 0\nComencem setmana i ho fem amb un temps que, com aquests últims dies, es presenta molt estable i tranquil en conjunt: sol, quatre núvols i contrast tèrmic entre el dia i la nit. La falca anticiclònica segueix abraçant les nostres latituds, de manera que el sol i les boires són els dos estats del cel a Catalunya.\nEl desembre arriba amb sol i menys fred\nLa Garriga Digital - 2 de desembre de 2013 0\nEl fred d'hivern ha sigut clar protagonista aquestes darreres jornades del mes de novembre. Un novembre que, de principi, apuntava a ser poc fred a la Garriga. A partir de meitat de mes, però, l'arribada d'aires més freds provinents del centre i nord d'Europa, han fet recular clarament la mitjana climática, de manera que hem tancat el mes amb un valors tèrmics més propis del gener que no pas del novembre.\nFinal de novembre fred i sec\nLa Garriga Digital - 25 de novembre de 2013 0\nDesprés de les pluges, ha arribat el fred. El darrer cap de setmana, com recordareu, vam tenir un episodi general de pluges a la Garriga i a tot Catalunya. A partir del dilluns a la nit, però, la situació meteorològica va canviar radicalment amb l'entrada de vents de component nord, més secs i més freds a la vegada.\nLes pluges, a curt termini, no volen arribar\nLa Garriga Digital - 11 de novembre de 2013 0\nUna setmana més seguim esperant les pluges generals i generoses de la tardor.\nEl dèficit hídric és molt important a bona part de Catalunya. El cas de la Garriga és un bon exemple d’aquest fet, si tenim en compte que durant el passat mes d'octubre, només vam recollir 20,5 mm de precipitació. Aquesta dada esdevé encara més preocupant veient que la mitjana de precipitació al nostre poble durant un mes passat (per al període estudiat 1997-2013), correspon a un total de 77,8 mm.\nTermòmetre a ratlla: la sequera continua\nLa Garriga Digital - 4 de novembre de 2013 0\nEl fred va arribar finalment, tal i com es preveia. Els tres últims dies del passat mes d'octubre van ser, doncs, força freds arreu del territori català. Els panellets i les castanyes, per tant, van arribar acompanyats d'unes temperatures ja habituals per l'època. A la Garriga, la temperatura mínima el passat divendres dia 1 va baixar fins als 6,5ºC només.\nEl temps d'aquests primers dies de novembre ha vingut marcat per l'estabilitat en conjunt. Les temperatures s'han recuperat lleugerament, tant de dia com de nit. Tot i així, segueix fent fresca que, al cap i a la fi, és el que ens toca viure per l'època.\nCanvi d’aires: Castanyes i panellets amb temperatures de plena tardor\nLa Garriga Digital - 28 d'octubre de 2013 0\nTanquem l’últim cap de setmana d’aquest mes d’octubre a la Garriga i ho fem amb un temps ben tranquil.\nLa circulació general de vents del sud ha propiciat un augment considerable de les temperatures durant gran part dels dies d’aquest mes i d’aquesta setmana, per descomptat. Aquest diumenge, la circulació de vents ha canviat a ponent, la qual cosa ha sigut causant d’un augment tèrmic en punts costaners i del prelitoral català, especialment. Tot i així, destacar el descens de la humitat relativa ambiental. La sensació de xafogor ha disminuït clarament arreu durant aquesta última jornada de la setmana. La màxima a la Garriga s’ha enfilat fins els 27ºC, una temperatura molt càlida per trobar-nos a les acaballes del mes d’octubre.\nLes pluges i el fred de tardor no volen arribar\nLa Garriga Digital - 21 d'octubre de 2013 0\nUna setmana més hem seguit tenint un temps força estable i amb unes temperatures molt suaus, poc habituals per l'època. Així doncs, hi ha hagut ben poca cosa a destacar.\nDe cara a les properes jornades, tot fa pensar que seguirem amb la mateixa llei de temps a la Garriga i comarca.\nEl pas d'algunes cues de fronts faran augmentar la nuvolositat especialment dimarts, quan no es descarten alguns plugims cap al Pirineu de Lleida especialment.\nNits fresques i migdies molt agradables, amb domini del sol\nLa Garriga Digital - 14 d'octubre de 2013 0\nDesprés d'un final de setmana fred, en el que hem tingut alguns ruixats puntuals, aquestes últimes hores han vingut marcades ja per una recuperació clara del termòmetre, especialment en hores diürnes.\nL'arribada d'un primer embossament d'aire fred a les nostres latituds va ser responsable d'enregistrar el passat divendres i primeres hores de dissabte els valors més freds del que portàvem de tardor. Així doncs, les temperatures van caure en picat arreu del país, assolint divendres una màxima de només 12ºC a la Garriga. La mínima de l'endemà, dissabte, va ser realment freda, de 7ºC!\n1...131415Pàgina 14 de 15\nL’Ajuntament enllesteix el tractament per combatre el pugó a #laGarriga http://ow.ly/3xj330smTpR\nReply on Twitter 1541428641812418560Retweet on Twitter 1541428641812418560Like on Twitter 1541428641812418560Twitter 1541428641812418560\nEls #Dilluns #DiaEspectador\nReply on Twitter 1541417368764776449Retweet on Twitter 1541417368764776449Like on Twitter 1541417368764776449Twitter 1541417368764776449\n#LaGarriga torna a vibrar amb els actes de la rebuda de la Flama del Canigó http://ow.ly/GSPc30smTpI\nReply on Twitter 1541413539432333313Retweet on Twitter 1541413539432333313Like on Twitter 1541413539432333313Twitter 1541413539432333313\nEls @BombersGarr viuen una revetlla de Sant Joan tranquil·la amb només tres sortides. Clica l'enllaç per llegir i escoltar la noticia #laGarriga https://www.radiosilenci.cat/news/id/radiosilenci_news_2240\nReply on Twitter 1541403923910692864Retweet on Twitter 1541403923910692864Like on Twitter 15414039239106928641Twitter 1541403923910692864\n.@PepTarradas, portaveu de @cuplagarriga: “Amb l’Espai Doma entenem que es tendeix al model caduc de sempre de Festa Major”. Clica l'enllaç per escoltar l'entrevista #laGarriga https://www.radiosilenci.cat/news/id/radiosilenci_news_2239\nReply on Twitter 1541396104134234113Retweet on Twitter 15413961041342341132Like on Twitter 15413961041342341133Twitter 1541396104134234113


Mothers | La Clau - Revista gratuïta del Maresme\nDocs del mes: Mothers, de Myriam Bakir Al Marroc, es pot empresonar una dona si es queda embarassada i no està casada. L’associació Oum El Banine combat aquesta injustícia amb coratge i tendresa. Moltes dones joves es troben en una situació de vulnerabilitat i, sovint, no s’atreveixen a explicar l’embaràs a les seves famílies per […]\nTaller de crítica cinematogràfica: escriure de cinema Un projecte que posa en joc el coneixement previ i la creativitat de l’usuari en un taller de crítica cinematogràfica. L’activitat ofereix als participants pautes i claus per a la contextualització i la interpretació de les obres, el coneixement del llenguatge audiovisual, i la creació escrita. El tema […]\nCinema Viaje al cuarto de una madre Viladona organitza la projecció de la pel·lícula Viaje al cuarto de una madre, de Celia Ricoi que l’any 2018 va guanyar el Premi de la Joventut al Festival de San Sebastià. Leonor i la seva mare, Estrella, viuen juntes en un petit poble. Totes dues es protegeixen i […]\nCinema Cicle Gaudí: Donde caben dos. Reserva la teva entrada i no et quedis sense! Una parella atrapada en la rutina, un jove desenganyat de la seva última relació amorosa, una núvia desesperada, dos cosins separats des del seu últim estiu al poble, un grup d’amics amb ganes d’experimentar… Durant una nit, tots ells viuran […]\nDOCS del mes Lobster Soup, dirigida per Pepe Andreu Ibarra i Rafa Molés Vilar. El cafè Bryggjan és l’ànima del poble més gris d’Islàndia. Vells pescadors, músics, boxejadors, elfs… Una comèdia deliciosa sobre les comunitats humanes. Espanya, Islàndia i Lituània pel·lícula del 2020. Durada: 96 min. VO en islandès i anglès, subtitulada en català. Aforament […]\nDocumental: De matinada\nActe de suport a les Detingudes 23S amb la projecció del documental De matinada crònica audiovisual de la seva causa i la repressió narrada per les seves protagonistes, les seves famílies i les seves xarxes de suport. Col·loqui amb Roser les encausades, el grup de suport i Alerta Solidària. La repressió no s’atura, nosaltres tampoc. Organitzat […]\n¿Quién es quién? Projecció de la pel·lícula de Jean-Patrick Benes. Un matí, els Morel es desperten amb un gran problema. Descobreixen que la seva ment ha sigut intercanviada i que cadascun d’ells està atrapat en el cos d’un altre membre de la família! La Chacha, de 6 anys, és al cos del pare; el pare […]\nMostra de cinema per la gent gran Detalls de l’esdeveniment: Pel·lícula: La señora Lowry e hijo L.S. Lowry va ser una de les figures artístiques més importants del Regne Unit de mitjan el segle 20. Lowry era un pintor famós per la seva visió única de nord-oest industrial d’Anglaterra. La pel·lícula ens mostra la complicada […]\nCicle Gaudí: Les dues nits d’ahir Pau Cruanyes, Gerard Vidal Barrena Una nit d’estiu, Eric (Arnau Comas) roba les cendres de Pol, el seu amic recentment mort. Aquella mateixa nit, Eric i els seus dos millors amics, Ona (Judit Cortina) i Marcel (Oriol Llobet), emprenen un viatge en cotxe per llançar les cendres. L’escapada, però, […]\nVilassar de Noir, és un festival de cinema i literatura negra. Es podrà seguir en directe per YouTube. Tota la programació al web vilassardenoir.com Es podrà seguir en directe per YouTube. Gratuït Organitzat per: Llibres del Delicte i Ajuntament de Vilassar de Mar Dies i hores: Divendres 29 octubre 19:00 h Inauguració 19:15 h Entrega III […]\nPage 1 Page 2 … Page 58 Pàgina següent


El president del govern espanyol anuncia que demanarà que es prorrogui fins al 25 d'abril, tot i que sense permís retribuït i, per tant, amb l'economia funcionant\nRedacció 04/04/2020 - 08.31 Actualitzat 04/04/2020 - 17.33\nEstat d'alarma fins al dissabte 25 d'abril. El president del govern espanyol, Pedro Sánchez, ha anunciat aquest dissabte a primera hora de la tarda que l'estat d'alarma s'allargarà 15 dies més.\nSánchez s'ha reunit al matí amb el comitè científic i amb els responsables de la gestió d'aquesta crisi sanitària, i ha decidit que les mesures de confinament s'han de mantenir, com a mínim, dues setmanes més quan s'acabi la primera pròrroga.\n"Necessitem una mica més de temps"\nEn una declaració pública similar a les d'anteriors dissabtes des de La Moncloa, Sánchez ha dit que ha pres la decisió d'acord amb el parer dels membres dels comitès de seguiment de la crisi del coronavirus:\n«Necessitem una mica més de temps i mantenir aquest esforç col·lectiu, i per això, seguint les recomanacions dels experts, els anuncio que el Consell de Ministres de dimarts aprovarà la pròrroga de l'estat d'alarma 15 dies més, fins al 25 d'abril. Novamement demanarem al Congrés la pròrroga de dues setmanes més d'aquesta mesura.»\n«Amb totes les cauteles, és el temps que necessita el nostre sistema de salut per recuperar-se.»\nNo continuaran els permisos retribuïts\nEn la seva declaració inicial, Sánchez no ha aclarit si el permís retribuït per aturar el gruix de l'activitat econòmica que hi ha en la quinzena actual d'estat d'alarma es prorrogarà també fins al 25 d'abril.\nDiverses preguntes dels periodistes li han demanat que ho aclarís, i després de donar unes quantes respostes poc clares, finalment ha estat rotund, i ha dit que no es prorrogarà:\n«No, tornarem a l'estat d'alarma que teníem abans del reial decret que ho va establir. Els experts ens diuen que després de Setmana Santa es pot recuperar l'estat d'alarma inicial.»\nAixò significa que a partir del dilluns 13 d'abril, i del dimarts 14 en el cas de Catalunya, que celebra el Dilluns de Pasqua, la situació tornarà al punt que hi havia el 28 de març, quan es va acabar la primera quinzena d'estat d'alarma.\nSortir de casa per «un passadís»\nEn el torn de preguntes, el president del govern espanyol ha admès que les mesures de confinament de l'estat d'alarma gairebé segur que aniran més enllà d'aquesta pròrroga de 15 dies:\n«A finals d'abril haurà acabat tot? La resposta és no. Les mesures seran les mateixes? Si aconseguim doblegar la corba, podrem anar recuperant la nostra quotidianitat, alguns aspectes de la vida social. Anuncio que vindran més dies d'estat d'alarma.»\n«No sortirem de casa directament, haurem de recórrer un passadís, i aquest passadís dependrà del que fem fins llavors.»\nEl «pla de recuperació»\nSánchez ha dit que aquests 15 dies més han de servir per superar la primera fase, que és la de la contenció de l'epidèmia de coronavirus.\nTambé ha assegurat que el govern espanyol s'està preparant des fa força dies per a la segona fase, que ha qualificat de «recuperació»:\n«Vull anunciar-vos que des de fa setmanes el govern espanyol està pensant en el mitjà termini, què cal fer en les pròximes setmanes, i ho està fent amb un equip específic d'epidemiòlegs i tecnòlegs que està treballant en l'elaboració d'un pla de recuperació.»\nUns nous Pactes de La Moncloa\nA una pregunta directa sobre si es planteja fer algun gran acord similar als anomenats Pactes de La Moncloa de la transició, de la dècada del 1970, Sánchez ha contestat afirmativament:\n«Crec que aquesta unitat a la qual apel·lo s'ha de traslladar a l'opinió pública. Hem de fer uns nous Pactes de La Moncloa per rellançar i reconstruir l'economia i el teixit social, que es ressentirà del confinament.»\nJust abans, al final de la seva declaració, havia assegurat que «estem davant la gran crisi de les nostres vides.»\nSánchez aquest divendres visitant una fàbrica de respiradors a Móstoles (EFE)\nHa parlat amb els altres líders polítics\nSánchez no vol que el tornin a acusar d'anar per lliure. Aquest dissabte el president espanyol ha parlat amb portaveus i líders d'altres partits abans de comunicar públicament la decisió. El president del PP, Pablo Casado, ja ha explicat que votarà a favor de la pròrroga de l'estat d'alarma:\n Pablo Casado Blanco (@pablocasado_) April 4, 2020\nLa segona pròrroga de l'estat d'alarma hauria de rebre el vistiplau del Congrés dels Diputats abans de ser aprovada posteriorment de manera definitiva pel Consell de Ministres.\nEl confinament funciona\nEls experts asseguren que les mesures que s'han pres fins ara funcionen, ja que el nombre de nous contagis s'ha alentit. Malgrat la incertesa sobre les xifres que hi ha actualment, amb el nombre de casos detectats i els morts registrats, sembla que es podria estar arribant al pic de contagis, tal com fa dies que anuncia l'estat espanyol. Segons l'última actualització, ja hi ha hagut 124.000 persones contagiades i 11.744 persones mortes. Divendres també es van registrar menys contagis i menys morts que dijous.\nFernando Simón, director del Centre de Coordinació d'Alertes i Emergències Sanitàries, explicava divendres que "les tendències assenyalen que l'objectiu s'està assolint a poc a poc". Diu que "estem en una situació de bona evolució", però que cal tenir molta cura de no tornar a un escenari d'augment de casos diaris per noves transmissions.\nCom sortir del confinament\nEls tècnics i el govern espanyol també analitzen com ha de ser la sortida del confinament per evitar altres pics. L'investigador Oriol Mitjà i l'informàtic i biòleg Joel López han presentat un protocol amb 4 fases per sortir del confinament. López, en declaracions al programa "Catalunya nit" de Catalunya Ràdio, ha assegurat que caldrà fer proves a tota la població per saber quina és la immunitat al virus i després permetre sortides en grups.\n"A partir de testos d'antígens i PCR es podria determinar quines persones estan en un procés infectiu i poden propagar la malaltia. Aquesta fase s'hauria de prolongar amb una fase de control sobre la població. En aquestes últimes fases podries deixar sortir la gent progressivament en grups controlats."\nOriol Mitjà ho explica en aquest fil de tuits:\nPaquete de Trabajo 1: 🏠DESCONFINAMIENTO SECUENCIAL siguiendo el orden inverso a las fases de confinamiento. Primero apertura de negocios, seguido de hosteleria. Mantener a las personas mayores en casa por más tiempo. Esperar para abrir escuelas y grandes eventos.\n Oriol Mitja (@oriolmitja) April 3, 2020\nPaquete de trabajo 3.1: 🤧 DETECCIÓN PRECOZ DE CASOS Y CONTACTOS. Se hace la prueba rápida de antígeno o la prueba PCR a cualquier persona con síntomas, se informa al ciudadano y se aísla a los casos positivos SARS-CoV-2. pic.twitter.com/S8Q8cGXbJx\nPaquete de trabajo 4: MEDIDAS DE CONFINAMIENTO FOCALIZADAS, en zonas donde se haya detectado un incremento de casos.


Creixen els delictes un 20% a Gavà després del confinament - Llobregat Digital\nCreixen els delictes un 20% a Gavà després del confinament\nDivendres, 9 d'octubre de 2020 a les 15:00h\nD’altra banda, es van acordar actuacions més intenses per combatre i prevenir les infraccions contra el patrimoni.\nL’alcaldessa de Gavà, Raquel Sánchez, va presidir ahir la Junta Local de Seguretat, que reuneix periòdicament l’Ajuntament i els responsables de Policia Municipal, Mossos d’Esquadra, Cos Nacional de Policia, Guàrdia Civil i Bombers, així com la representació de la Fiscalia.\nEn la reunió es va abordar en profunditat l’evolució de la seguretat a Gavà i es va evidenciar que la tasca dels diferents cossos ha registrat un creixement en el conjunt de les accions policials al llarg del darrer any, i específicament durant el període marcat per la pandèmia de la Covid-19.\nEl còmput total del darrer any reflecteix un descens estadístic global del 2’5% dels fets delictius a la ciutat, però coincidint amb l’entrada a l’etapa de la nova normalitat es constata un increment els darrers tres mesos entorn del 20% respecte al mateix període de l’any passat.\nEn declaracions als mitjans de comunicació locals, Raquel Sánchez ha explicat que “tot i que el repunt dels fets delictius després del confinament és un fenomen generalitzat, hem d’estar preparats i intensificar les accions per evitar un rebrot de les infraccions penals, combatre la percepció d’inseguretat i ser especialment sensibles i eficaços davant d’uns mesos complicats pels efectes socials i econòmics derivats de la pandèmia."\nUna situació que, si més no, "ens fan adaptar els mètodes de treball i garantir la coordinació entre les forces de seguretat que operen al municipi, tal com han fet fins ara de manera satisfactòria”. A la Junta Local de Seguretat es van establir algunes prioritats que hauran de marcar l’actuació policial.\nEntre altres decisions, es reforçarà el control de determinades zones de la ciutat per augmentar la seguretat a l’espai públic, com ara el barri del Centre i la Rambla, l’entorn dels carrers Clara Campoamor i Montserrat Roig, el barri de Ca n’Espinós, i parcs i zones especialment transitades.\nTant la Policia Municipal com els Mossos d’Esquadra tenen entre les seves accions prioritàries la vigilància d’aquestes zones i ja han establert dispositius específics, que ara caldrà reforçar.\nLa Junta Local de Seguretat va constatar la tasca intensiva que els cossos policials estan dedicant a la vigilància del compliment de les normes establertes per prevenir contagis.\nDestaquen en aquest sentit els 316 controls específics que des del confinament fins ara ha fet la Policia Municipal, les 163 sancions imposades per ús indegut de la mascareta o les 1.139 denúncies per desobediència.\nEn aquest àmbit, el total d’accions de policia administrativa han passat de 750 en el període anterior a prop d’un miler entre setembre de 2019 i setembre de 2020.\nAquestes dades se sumen a l’increment global de les accions de seguretat de la Policia Municipal, que en els períodes comparats han passat de 890 a prop de 1.200.


Hotel Terme Rosaleo Ischia Itàlia - Ofertes d'hotels amb els MILLORS DESCOMPTES EN LÍNIA\nVia Cumana 18, Casamicciola Terme, Ischia, Itàlia, 80074 - Molt bona ubicació - Veure al mapa\nMés informació sobre Hotel Terme Rosaleo\nDissenyat tant per oci com per negoci, Hotel Terme Rosaleo està situat idealment a Casamicciola Terme; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel Terme Rosaleo, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen recepció 24 hores, magatzem d'equipatge, servei d'habitacions, instal·lacions per a reunions i banquets , servei de cangur.\nGaudiu de les comoditats d'alta gama com ara aire condicionat, calefacció, servei de despertador, escriptori, balcó/terrassa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Hotel Terme Rosaleo.


Ràdio Tordera – Els CAP augmenten l’activitat entre un 10% i un 25% en una setmana\ngen. 20, 2021App, Salut\nEls centres d’atenció primària (CAP) han augmentat l’activitat global, relacionada amb la covid-19 i altres patologies, entre un 10% i un 25% en una setmana. Infermeres i metges assenyalen que els CAP estan notant l’increment de casos de coronavirus dels últims dies a la vegada que han assumit la vacunació de la covid-19. El director del CAP, Leonardo Heredia recorda que el procés de vacunació és una eina més per combatre la COvid19, però que per eradicar el virus el camí serà llarg. Per això avisi que cal no abaixar la guàrdia.\nLeonardo no abaixar la guardia\nEl nombre total de pacients positius per coronavirus ingressats als centres de la Corporació de Salut del Maresme i la Selva és de 77 persones, deu més que dijous 14 de gener. Actualment hi ha 36 persones a l’Hospital de Calella, 26 al sociosanitari de Calella i 15 a l’Hospital de Blanes.\nLa tarda és temps era temps dedica el programa als torderencs nascuts el 1949 S’habilita un punt de recollida als hospitals de la Corporació perquè els acompanyants que ho necessitin deixin objectes personals als pacients ingressats


manifestacio del juny contra el capitalisme y el g8 a bcn - Indymedia Barcelona\nmanifestacio del juny contra el capitalisme y el g8 a bcn\nper anti g8\t 22 mai 2007\nA l'anterior "publicacio oberta" sobre la manifestacio anticapitalista, es va arribar a la conclusio que es tenia que fer els 2 dies manifestacio. El dia 7 perque es el dia que es va acordar per a fer les accions y les manifestacions i el dia 9 perque creiem que es una possibilitat d' acostar la gent que no vindria el dia 7, ja que es laborable.\nPer aixo demanem el maxim suport de la gent que llegeixi aquest missatge i que comencin a difundir-lo per tot arreu. Sino som nosaltres qui insistim, no ho fara ningú. Es un fet molt important per deixar-ho correr. Ara més que mai!!\nPD: doneu la vostra opinio\nMANIFESTACIONES CONTRA EL G8 Y EL CAPITALISMO:\n-7 DE JUNIO PLAÃ�A CATALUNYA A LAS 18 H\n-9 DE JUNIO PLAÃ�A CATALUNYA A LAS 18 H\nRe: manifestacio del juny contra el capitalisme y el g8 a bcn\nper reistencia urbana\t 22 mai 2007\nperfecte, alla estare els dos dies... pero ara toca lo mes dificil, difundir i que les organitzacions donguin suport a las convocatories. Ho Enviare a tots els meus contactes i a totes les organitzacions que pugui. Anims amb la lluita!\nper v\t 23 mai 2007\nPersonalment penso que el dia 7 és el més important encara que sigui dijous... el més interessant és que poguem coincidir a nivell internacional. Poder hi ha menys gent si es fa els 2 dies però també hi haurà més visibilització i de fet, el centre en dissabte és un formiguer.\ntheghoul_gp500@hotmail.com\t 27 mai 2007\nÂ¿ALGUIEN SABE A QUE HORA PUEDE ACABAR MÃ?S O MENOS LA MANIFESTACIÃ�N?


Les Corts tornen a reclamar per unanimitat un finançament just per a la Comunitat Valenciana - À Punt\nLes Corts tornen a reclamar per unanimitat un finançament just per a la Comunitat Valenciana\nBonig critica que Puig no haja exigit a Pedro Sánchez el mateix que li demanava a Mariano Rajoy el 2017.\nUnanimitat a les Corts per a reclamar un finançament just per a la Comunitat Valenciana | À Punt Mèdia\n16 de gener 2019 - 14:50\nTots els partits amb representació a les Corts han donat suport aquest dimecres a una nova declaració institucional per a reclamar un finançament just per a la Comunitat Valenciana.\nLa declaració l’ha presentada el Partit Popular a la resta de grups. Segons la síndica del PP, Isabel Bonig, el document és semblant al que es va aprovar el 26 d’octubre de 2017, en què es demanava un finançament just, però en aquell moment el destinatari era el govern de Mariano Rajoy.\nBonig ha criticat que el president del Consell, Ximo Puig, “diguera fa 4 mesos que havia d’exigir a Sánchez el mateix que a Rajoy” i que “ahir no li exigira el mateix al ministre José Luis Ábalos, representant del govern d’Espanya i valencià”. Aquest dimarts, Puig i el ministre de Foment oferiren una roda de premsa en el Palau de la Generalitat sobre les inversions previstes en infraestructures a la Comunitat Valenciana.


Gira la teva classe – Disseny universal i aprenentatge mòbil\nGira la teva classe\nAquesta experiència s’ha realitzat a l’Escola Auró de Barcelona (és una escola d’agrupament de sords) concretament amb quatre alumnes sords de diferents nivells educatius. La durada és de sis sessions en petit grup. L’experiència és dinamitzada per les logopedes del CREDAC Pere Barnils de Barcelona, Carme Mundet i Carme Roig.\nEls quatre alumnes tenen diferents graus de pèrdua auditiva i diferents suports tecnològics, dos amb audiòfons a cada oïda i dos amb Implant Coclear.\nUn alumne observa una làmina impresa que conté absurds. Amb l’ajuda d’una logopeda descriu oralment les situacions incorrectes que està veient. La resta d’alumnes han d’escoltar el que diu i entendre la situació. L’altra logopeda amb l’app\nStory Maker ajuda a comprendre visualment la situació descrita.\nPrimer es presenten les Apps que no coneixen (30 Hands i AnswerGarden) i fem un recordatori de Story Maker. Mentre que l’alumne planteja la hipòtesi d’un possible error que hi ha a la làmina, ajudada per una logopeda; els altres tres alumnes escolten la descripció i l’altra logopeda els hi dona pistes visuals amb el suport de l’app Story Maker. Amb l’ app 30 Hands, per torns, cadascú dibuixa una diapositiva amb un error o disbarat que han descobert en la situació de treball oral.\nDesprés del dibuix l’alumne escriu correctament la frase que defineix el dibuix i posteriorment grava aquesta oració en la mateixa diapositiva tantes vegades com faci falta fins que el resultat és l’adequat.\nFem un recordatori i entrenament auditiu de les frases treballades. Posteriorment entre tots els alumnes han de recordar tot el vocabulari que ha sortit al llarg de l’experiència. És fa un recull escrit de totes les paraules amb l’app Answer Garden.\nAspectes positius: Es fomenta el treball cooperatiu. L’activitat s’adapta al seu ritme d’aprenentatge. Es treballen diversos aspectes de la competència comunicativa: millora del to de veu, correcció de la frase, el coneixement del llenguatge figurat i els absurds, el plantejament d’hipòtesi i s’amplia el vocabulari.\nAspectes negatius: Les sessions setmanals provoquen cert oblit. L’app AnswerGarden és poc atractiva per a ells i facilita poc la feina. L’app 30 Hands només permet afegir pàgines posteriors per això no hem pogut crear una portada.\nexpressió escrita expressió oral


BLOG DE L'ASSUMPTA: de novembre 2008\nEscrit per Assumpta a 22:05:00 36 opinions\nEscrit per Assumpta a 22:12:00 60 opinions\nFa un parell de mesos, vaig llegir que en Manel Filella explicava al seu blog que pertanyia a un conjunt coral de Cant Gregorià... havien fet un dels concerts programats per la celebració del 25è aniversari del grup. El vaig felicitar i em va fer molta gràcia quan, en la seva resposta, em va dir que al novembre en feien un altre i que si hi voldria anar.\nA mi el Cant Gregorià m’agrada molt (tot i que no hi entenc... però tampoc crec que sigui necessari ser expert en un tema perquè t’agradi) així que, sense dubtar-ho, ho vaig preguntar al meu marit... i, com és habitual (sóc una dona afortunada, molt afortunada, ja ho sé) ell em va respondre que si a mi em feia il•lusió doncs que sí :-)\nEl concert va tenir lloc diumenge passat, a les 6 de la tarda, al Petit Palau del Palau de la Música. Jo no hi havia estat mai i em va agradar molt.\nVan començar molt puntuals i, ben aviat, vaig aclucar els ulls i vaig sentir quelcom molt real, com si em transportés a un vell monestir, com si aquelles veus fossin les veus d’alguns monjos pregant... i, fins i tot (i ho dic de veritat) semblava com si pogués sentir l’olor de la cera cremant de les espelmes enceses...\nPer cert, abans del concert vàrem poder conèixer i saludar uns minutets a en Manel que, ben amable, ens va explicar una miqueta quants eren, que el Director de la coral havia estat al Monestir de Montserrat, etc. Gràcies Manel!! :-)\nLa foto és un desastre, ja ho sé... està borrosa... però és que estava prohibit fer-ne... i, clar...\nVoldria posar un vídeo, però sé que si ho faig, blogger em farà la murga i m’amagarà l’opció de comentaris i llavors m’empiparé, i no tinc ganes jeje... així que el que faré serà posar un enllaç a l’article corresponent del blog d’en Manel, que hi té posats uns vídeos molt curtets perquè, si algú vol, es pugui fer una idea de com va ser.\nEscrit per Assumpta a 23:49:00 25 opinions\nEtiquetes: Cultura, La meva Fe, Música clàssica\nEscrit per Assumpta a 1:00:00 70 opinions\nEscrit per Assumpta a 16:20:00 29 opinions\nEscrit per Assumpta a 20:03:00 11 opinions\nEscrit per Assumpta a 21:37:00 35 opinions\nEscrit per Assumpta a 0:53:00 41 opinions\nM’agrada fer mitja des de que era una cria i, al llarg dels anys, m’he fet tants jerseis que seria incapaç de recordar-los tots.\nPerò cada vegada més m’ho prenc però com a activitat que em distreu i em fixo menys en el resultat. O sigui, que si començo un jersei i “em cansa” fer sempre el mateix punt, doncs el canvio... una màniga pot ser d’un color i una altre d’un altre diferent... davant i darrera completament diversos... un exemple és aquest jersei que porto posat ara mateix (i no em fa pas cap vergonya posar-me’l eh? jeje)\nI és que jo, quan començo una peça, moltes vegades no sé com acabarà, vaig decidint “sobre la marxa” (a excepció de quan decideixo fer-ne algun amb trenes, o vuits, o calats, que llavors has d’estar pendent per força del número de punts, passades, etc., és clar.)\nDe la mateixa manera, si en començo un i em sembla massa complicat, o crec que trigaré massa en acabar-lo, doncs el desfaig i torno a començar, com aquest que vaig voler fer per l’estiu i que vaig triar unes agulles tan fines que avançava a pas de tortuga.\nAmb les agulles fines\nL’altre dia em vaig empipar amb ell, el vaig desfer i vaig posar el fil en doble, agulles més gruixudes (per tant, menys punts) i au, a córrer!!\nAmb les agulles més gruixudes... aparentment es nota poc...\nA veure com serà i quan l'acabaré :-)\nEscrit per Assumpta a 22:08:00 34 opinions\n- Sí, tu ja pots posar aquesta cara, que se’t nota igual que...\n- Calla i dissimula.\n- És que em sembla que potser ho estem fent una mica massa fort... no calia que fos tan exagerada la cosa...\n- Et dic que vigilis, home... que ens enxamparan i tot just som a novembre.\n- Molt bé, jo et segueixo la corrent però si ens descobreixen...\n- Sí, sí... que qui fa els miraclets sóc jo, sí... va... i que la idea va ser meva i tal... tota la responsabilitat meva, d’acord... Però no ens agafaran, que el dia del Benidorm no vaig fer res de res... però ara decidim... Recre - Barça... hehehe... quants?\n- Set, el número perfecte... molt bíblic tu.\n- Sí, ja saps, som àngels...\n- Potser sí que ens estem passant una mica... a veure... pensem...\nNota del dia 16 de novembre a les 22:54: Els angelets estan aprenent a fer la mateixa feina però sense cridar tant l'atenció...\nEscrit per Assumpta a 1:29:00 48 opinions\nEm van explicar aquesta història fa poc i em va agradar tant que he pensat en posar-la al blog. Potser molts la coneixereu, perquè sospitava que podia haver sortit d’Internet i, efectivament, l’he trobat en castellà, aquí, i el que he fet ha estat traduir-la al català i la versió que he trobat, la posaré al primer post, com si fos la traducció ;-)\nHi ha quelcom molt curiós que succeeix amb el bambú japonès i que el transforma en no apte per a impacients: el sembres, l’adobes, i t’ocupes de regar-lo constantment.\nDurant els primers mesos no succeeix res apreciable. En realitat no passa res amb la llavor durant els primers set anys, fins al punt que un cultivador inexpert estaria convençut d’haver comprat llavors infèrtils.\nTanmateix, durant el setè any, en un període de tan sols sis setmanes la planta del bambú creix més de 30 metres! Així doncs, tarda tan sols sis setmanes en créixer?\nDurant els primers set anys d’aparent inactivitat, aquest bambú estava generant un complicat sistema d’arrels que li permetrien sostenir el creixement del que esdevindria després de set anys.\nNosaltres, a la nostra vida quotidiana, moltes vegades volem trobar solucions ràpides i triomfs immediats, sense entendre que l’èxit és, simplement, el resultat del creixement intern i que aquest necessita temps.\nIgualment, és necessari entendre que, en moltes ocasions, estarem davant a situacions en les que ens semblarà que no està passant res. I això pot ser extremadament frustrant.\nEn aquests moments (que tots tenim), podem recordar el cicle de maduració del bambú japonès i pensar que, mentre no “baixem els braços” ni abandonem perquè no “veiem” el resultat que esperem, està passant quelcom dins nostre... Estem creixent i madurant.\nAquells que no es donen per vençuts van, gradual i imperceptiblement, creant els hàbits i la força que els permetrà sostenir l’èxit quan aquest, finalment es materialitzi.\nSi no aconsegueixes el que anheles, no desesperis... potser estàs creant el teu sistema d’arrels ben fort.\nEscrit per Assumpta a 23:16:00 34 opinions\nEtiquetes: M'ho han explicat\nEscrit per Assumpta a 21:29:00 38 opinions\nEscrit per Assumpta a 20:08:00 29 opinions\nAquest missatge demanant auxili ha estat enviat telepàticament.\nLes darreres paraules que vaig escoltar abans dels fets varen ser “Tanqui els ulls... respiri... quan digui tres es sentirà absolutament relaxada... un, dos, tres”.\nEl Doctor Marcelo Scortechini tractava de curar el meu terror fòbic a les aranyes quan, en aquell precís instant, va patir un infart que el va deixar fulminat.\nQuan ens van trobar ja no hi havia res a fer per ell i a mi ningú ha pogut tornar-me la consciència. El meu cervell va funcionant però no puc parlar, no em puc moure...\nFa deu anys que em traslladen d’un lloc a un altre en busca d’un especialista que em desperti.\nElls no saben que jo puc veure malgrat la meva mirada fixa. Dubten sobre si hi puc sentir... i jo sento i veig perfectament encara que estigui en estat hipnòtic.\nSi algú rep aquest missatge, si us plau, indiqui a l’equip mèdic que les paraules que em faran tornar i que jo he de sentir són “Torna. Tres, dos, u”... Mira que és fàcil, eh?\nEscrit per Assumpta a 23:09:00 22 opinions\nEscrit per Assumpta a 21:22:00 33 opinions\nEscrit per Assumpta a 0:51:00 31 opinions


Foment, Pimec i Cecot enterren antigues disputes i van a l’una des de la crisi derivada del covid-19\nBarcelonaNo fa tant de temps era habitual que les patronals catalanes fossin notícia per conflictes entre elles. Ara, excloent el vers lliure de la Cambra, la situació ha canviat: l’arribada de Josep Sánchez Llibre a Foment a finals del 2018 i especialment l’esclat de la pandèmia han fet que les organitzacions empresarials catalanes tinguin una sola veu en matèries tan diferents com la regulació laboral, la necessitat d’aplicar ajudes directes als sectors més afectats per l’actual crisi i, aquests últims dies, la celebració de les eleccions en la data prevista aquest febrer.\nEn aquest últim cas, les patronals catalanes sostenen que “el país requereix amb urgència constituir un Govern estable i fort amb capacitat de prendre decisions i aprovar els pressupostos per a la recuperació econòmica i social”.\nFoment del Treball (patronal de les grans empreses) i Pimec (de les pimes) demanaven ahir que en la decisió de quan es faran les eleccions no hi entrin “criteris partidistes” i remarcaven que cal obrir més escenaris per comptar amb un Govern que actuï “amb determinació” i començar així una nova etapa de recuperació i reconstrucció.\n“Endarrerir la configuració del Govern provocaria una demora en la presa de decisions i execució de les polítiques públiques que han d’ajudar el país a gestionar i superar la crisi sanitària, social i econòmica”, van afirmar les patronals.\nD’aquesta manera, Pimec i Foment del Treball van insistir que els empresaris necessiten que les eleccions al Parlament siguin el 14 de febrer i no s’ajornin, amb totes les precaucions sanitàries perquè es puguin celebrar.\nLa Cecot se suma al front\nPerò Foment i Pimec no estan soles en la reivindicació. El president de la patronal vallesana Cecot, Antoni Abad, s’afegia ahir al clam empresarial assegurant que és una “temeritat” anticipar quina serà la situació de la pandèmia el 14 de febrer. “Parlar a un mes vista és complicadíssim”, va dir. Abad es va mostrar partidari que si finalment la cita amb les urnes s’ha de cancel·lar, la decisió s’ha de prendre com més tard millor.\nEl president de Cecot es va unir al corrent d’opinió empresarial que defensa que les picabaralles al si del Govern entre Esquerra i JxCat perjudiquen les companyies i tenen impacte en el teixit empresarial.\nLa posició de les patronals de tirar endavant amb la cita electoral és coherent amb els plantejaments que han tingut en els últims mesos contraris al tancament de diferents sectors amb alta presencialitat dels clients -principalment restauració i comerç-. Les patronals han protestat reiteradament contra les mesures de tancament per fer front al virus que han defensat no només el govern de la Generalitat, sinó també les autoritats sanitàries i els experts epidemiòlegs.\nEn la mateixa línia, tant Foment com Pimec i Cecot han protagonitzat un degoteig de missatges els últims mesos per demanar que les ajudes directes als sectors més afectats fossin molt més ambicioses del que han sigut. Els seus missatges s’han adreçat a la Generalitat però també al govern central per mirar de salvar sectors que -especialment en el cas dels serveis relacionats amb el turisme- tenen un important pes en l’economia catalana.\nEls sindicats, amb la boca petita\nDe manera més discreta, però també clara, els sindicats han defensat que els comicis es facin quan estava previst, el segon diumenge de febrer. El màxim responsable d’UGT a Catalunya, Camil Ros, va assegurar que “si ara és mal moment, posposar-les seria molt pitjor”. El seu homòleg a CCOO de Catalunya, Javier Pacheco, va manifestar-se en la mateixa línia a Twitter: “La salut i l’economia necessiten lideratge polític i més recursos econòmics”, i va afegir que ajornar els comicis seria “un greu problema”.\nMentre els dos partits de l’executiu català maniobren encara respecte al seu posicionament, les patronals pressionen fent bona una lletania que s’ha sentit en aquesta i també en anteriors legislatures: que cal un executiu que governi i que el que hi ha ara no ho fa.\nLa patronal supera així tensions públiques com la que van mantenir des del 2016, quan Foment i Cecot es van enfrontar pel repartiment territorial (la patronal vallesana havia sortit del seu àmbit original) i també per la falta de sintonia entre l’aleshores president de Foment, Joaquim Gay de Montellà, i el mateix Abad. L’arribada de Sánchez Llibre va servir per tancar el conflicte.\nFoment del Treball pimec cecot sindicats patronals eleccions 14-F


Dolors Marta Inge: Tallarines d'arrós amb tonyina\nTallarines d'arrós amb tonyina\n400 g de tallarines d'arròs (es troben en els supermercats de productes xinesos)\nsal i un bitxo\nSofregir la ceba i l'all picats juntament amb el bitxo. Quan la ceba estigui rossa treure el bitxo (opcional) i afegir-hi el tomàquet. Coure-ho fins que el tomàquet estigui cuit i incorporar la tonyina sense l'oli, apagar el foc i reservar.\nBullir la pasta segons les instruccions, colar-la i barrejar-la amb la salsa de tomàquet.\nAcompanyar amb una cullerada de maionesa.\nPublicat per "Dolors Marta Inge" a 21.10.15


Espores - EL MITE DE LA ROSA NEGRA\nLes roses són una de les espècies florals més conreades i conegudes des de fa milers d'anys. El seu ús ornamental es remunta a Creta i el seu simbolisme està inevitablement associat amb el seu color. Per exemple, les roses roges simbolitzen la passió i l'amor; les blanques, la puresa, la discreció i la virginitat; la groga, per la seua banda, s'associa tradicionalment a la gelosia i la infidelitat.\nA Roma, els pètals de rosa van ser molt apreciats, i les patrícies i dames de la noblesa els usaven com a ungüent cosmètic, preparant amb ells màscares facials i banys reparadors i relaxants. També durant l'Imperi van ser relacionats amb Venus, a qui simbolitzaven, en els banquets es deixaven caure en les copes de vi per a retardar la borratxera, i els exèrcits victoriosos eren rebuts sota una pluja de pètals que banyava els carrers de Roma.\nLes roses de Heliogábalo (Lawrence Ànima, 1888). Una de les famoses excentricitats de l'emperador Heliogábalo era sepultar als seus convidats en pètals de rosa\nL'estès ús de la rosa va fer que també es convertira en una de les flors heràldiques més reconegudes. Així, en 1759 es va crear l'Ordre de la Rosa Daurada per decret papal, una institució que després es va associar amb la rosa creu i que té com a símbol aquesta flor. També és conegut el cas de la casa Tudor, de la qual es deia que tenia la seua pròpia rosa. La rosa Tudor té els pètals exteriors d'un roig intens i els interiors de color blanc, i simbolitza la unió de les dues cases reals, la de York (tradicionalment representada amb una rosa blanca ) i la de Lancaster (amb rosa roja). Enrique Tudor va adoptar aquesta rosa fusionada com a emblema després de casar-se amb Isabel de York.\nTambé les religions van adaptar la rosa a la seua simbologia més mística. Per exemple, en el catolicisme prenguéren una tradició de les primeres civilitzacions d'Occident, i un rosa suspesa sobre una taula significava per a ells que els comentaris que es feren eren sagrats. A més, els rosers també s'acostaven a allò sagrat perquè els rosaris es feien amb escaramujos de roser.\nPerò, què passa amb les roses negres? Tradicionalment es relacionaven amb la foscor, amb les ciències ocultes i amb allò pagà. De fet, són moltes les persones que les llueixen tatuades en el seu cos al·ludint a aquest simbolisme. Històricament han estat més lligades al somni i a la fantasia que a la realitat. La pregunta és, existeixen realment les flors negres?\nEl que coneixem com a rosa negra no és sinó una rosa (Rosa sp.) amb pètals molt foscos, d'un color violaci i roig que s'assembla al negre, l'existència del qual és tan real com efímera. Es tracta de la varietat 'Black Baccara', una de les més cobejades del món i una autèntica peça de col·leccionista. També existeix unes rosa encara més fosca, la 'Perla Negra', que es conrea en els anomenats Black rouse nursery, una espècie de vivers en els quals la seua temperatura i ambient està totalment controlat, per ser flors extremadament delicades. Les roses negres s'aconsegueixen per hibridació i la seua reproducció es realitza per estaques.\nÉs molt difícil determinar la procedència d'aquestes flors. Algunes teories apunten al fet que en l'holandesa Casa Bakker es conrea aquesta varietat de rosa des d'antic. Uns altres asseguren que l'espècie és autòctona de Sud-amèrica i que van ser exportades a EUA. Concretament a Uruguai els descendents dels germans Sholder crien i conreen aquestes roses des de fa més de 100 anys.\nCapoll de rosa negra\nRespecte al seu color, no existeix una explicació científica totalment fiable de perquè aquestes roses han tintat els seus pètals d'un color tan semblat al negre. Les hipòtesis parlen d'un tipus de pigment natural en la terra on creixien, i també d'una procedència de climes freds i que, amb la neu, els seus capoll es posen negres. Així s'explicaria el naixement d'aquest tipus de rosa negra per les vores i amb un to vermellós molt fosc en la resta del pètal. Ara bé, el color mai és negre, les roses negres naturals no existeixen.\nSimbologia d'una rosa fantasma\nLa veritat és que les roses negres com a tals pertanyen més a la llegenda que al món real. No obstant açò, malgrat ser una espècie fantasma està carregada de simbolisme i de referències en la literatura. S'han relacionat amb allò ocult i amb l'estètica gòtica, com ha sabut retratar la literatura èpica. Per exemple, en la sèrie Dragonlance, la rosa negra és símbol de deshonor. En un àmbit una mica més terrenal, les roses negres han sigut cercades durant segles pels alquimistes en els seus gabinets màgics, doncs es tractava d'una flor molt cobejada vinculada a la bruixeria i al culte demoníac.\nBlack Rose, Anarquisme\nLa rosa negra també es vincula tradicionalment amb l'anarquisme, ja que el negre va ser un color representatiu d'aquesta ideologia (bandera negra, el gat negre, l'A emmarcada dins d'un cercle negre o la creu negra), a més i encara que no de forma tan recurrent, la rosa negra també va ser triada com a part d'aquesta representació. Prova d'açò és que en els anys setanta la publicació d'ideologia anarquista més emblemàtica d'EUA i publicada des de Boston s'editava sota la capçalera Black Rose.\nEn alguns casos també s'ha relacionat la rosa negra amb l'auge del moviment nazi, però en aquest cas es tracta d'una relació totalment interessada. El moviment va incorporar de forma eventual aquesta rosa a la seua simbologia en resposta a les activitats d'un grup de resistència pacífic conegut com La Rosa Blanca. Pel que sembla, un grup d'estudiants de la Universitat de Munic, capitanejats pel seu professor de filosofia, van començar a elaborar pamflets contra la biopolítica de Hitler. En 1943, els membres d'aquest grup van ser arrestats i condemnats per traïció, sent sentenciats a mort. Per a frenar la situació i evitar possibles brots de nous moviments similars, el partit nazi va suggerir que la rosa blanca hauria de ser resignificada com a sinònim del traïdor i que al mateix temps s'hauria d'adoptar la rosa negra com a símbol de triomf.\nMés en aquesta categoria: « Més vell que Matusalén\tGINEBRE, MÉS ENLLÀ DEL GINTONIC »


Quins són els nostres drets davant la vaga? - Vaga Feminista\nfebr. 16, 2018 | 2018, Laboral | 1\nHe d’avisar prèviament que faré vaga?\nNo tens l’obligació de fer-ho. Si l’empresa t’ho demana es pot considerar coacció i pots denunciar.\nSi faig vaga, em poden acomiadar?\nNo, el dret a vaga és un dret fonamental. Si ho fan pots denunciar i haurien de readmetre’t.\nSi faig vaga, l’empresa em pot substituir?\nNo. Tampoc pot subcontractar a ningú en el teu lloc ni pot demanar a les teves companyes de fer hores extres. Si l’empresa ho fa es pot denunciar per vulneració del dret a vaga.\nPuc participar en un piquet informatiu?\nSi, informar dels motius de la vaga és legal.\nQui ha de fer serveis mínims?\nAfecten només als serveis públics i als serveis imprescindibles per la comunitat.\nA la vaga feminista del 8M es recomana que els serveis mínims els realitzin els homes.\nSi es vulnera el meu dret a vaga què puc fer?\n·Pots posar-te en contacte amb els sindicats convocants (CGT, CNT i IAC).\n·Pots denunciar el cas a Inspecció de treball o als jutjats.\n·Pots contactar amb la comissió laboral de la vaga feminista (laboral@vagafeminista.cat).\nCom puc participar si no tinc un contracte laboral regularitzat?\nPots fer vaga de consum, pots compartir informació i pots participar a totes les activitats que es faran durant aquell dia.\nPreviousActe de lectura del manifest “Les periodistes fem vaga”\nNextFAQs 8 de Març fem Vaga feminista\nAssemblea coordinació vaga feminista\nDolors\ton 27 febrer, 2018 at 09:12\nVull felicitar a l’organització d’aquesta pàguina web de la vaga feminista. Trobo molt acertada la informació.


Basílica Sagrada Família - Fires, festes, cultura, música, esports... l'actualitat a Catalunya | Vine a visitar Catalunya\nBasílica Sagrada Família\nLa basílica de la Sagrada Família és una de les creacions inacabades d’Antoni Gaudí, que va assumir la direcció de les obres l’any 1883 i hi va treballar fins la seva mort, el 1926. Situada al centre de Barcelona, la basílica està considerada el màxim exponent de l’arquitectura modernista catalana és tot un símbol per a la ciutat i per Catalunya.\nLa Sagrada Família és una església que es compon de cinc naus amb un creuer de tres que formen una creu llatina. L’estructura de les naus és fruit de la voluntat de Gaudí de crear una nova arquitectura amb estructures equilibrades i autoresistents. A més, manté l’essència de la seva manera de treballar: arcs parabòlics i catenaris o treballs com els que podem veure a la Colònia Güell. Per a construir l'església va experimentar amb un model invertit de cordills i sacs que servien per calcular i construir les seves característiques columnes inclinades.\nEn el moment de dissenyar la Sagrada Família, Gaudí volia millorar l’estructura gòtica de les catedrals europees de renom i, per això, va projectar una estructura equilibrada de columnes ramificades, com si fossin les branques d’un arbre. El resultat, encara que inacabat, és la culminació de tots els seus estudis aplicats en altres dels seus edificis.\nGaudí era conscient que no acabaria el projecte del temple. Organitzà la seva construcció de cara al seu futur d'una manera peculiar. Els murs no pujarien a la vegada, sinó per parts completes, de manera que cada generació podria ser protagonista d'una part. A més, explicà el seu projecte i les seves idees a arquitectes més joves perquè la continuessin.\nFotografies: Elena Merín\nText: Mar Mampel


En veure el títol d'aquest apunt haureu pensat que em refereixo a la Consulta. No. És abans. Molt aviat. Com sabeu, el Parlament de Catalunya ha pres el compromís de fixar la data i la pregunta abans d'acabar l'any. Sense cap informació reservada, a partir del que tots hem pogut llegir als mitjans, hom diria que CDC i ERC podrien posar-se d'acord demà passat en l'enunciat. Seria, com en el cas d'Escòcia, alguna cosa com ara: "Creu vostè que Catalunya hauria de ser un Estat independent?" Potser el debat estigui entre Estat independent i Estat propi, però crec que ni això. Els de Convergència, començant pel Gran Timoner, ja pronuncien la paraula independència amb més freqüència. Fins i tot, en relació a la famosa pregunta del mític referèndum d'Arenys de Munt, cau la qüestió de la Unió Europea, fet que a la vista del seu desprestigi actual i de les incerteses de la nostra relació futura (sobretot, en el sentit de si voldrem o no sufragar la pesant maquinària europea), em sembla de pur sentit comú, però que alhora aplana el camí perquè les CUP puguin afegir-se a l'acord amb extrema facilitat. Tenim, doncs, 60 diputats (36 de CDC, 21 d'ERC i 3 de la CUP) d'acord pràcticament abans de començar la partida, fet que ens dona una posició de solidesa notable.\nDuran i la vicepresidenta Joana Ortega, de moment, han llançat una posició contrària a una pregunta tan clara com l'expressada, que necessàriament hauria de tenir una resposta binària de sí o no, i de vot en blanc per a la tercera via, com va insinuar Josep Rull de manera prou intel·ligent (crec que plantejar-ho en aquests termes dividiria bàsicament el no, alhora que faria créixer la xifra de participació a la Consulta, fet que interessa, i molt). El posicionament dels 14 diputats d'UDC (que ja veuríem si mantindrien la cohesió de grup en cas de portar les coses fins al final en el terreny de la discrepància) podria constituir una escletxa important al procés i diferir la solució, tal i com a hores d'ara desitja desesperadament l'establishment. Per això, crec que la posició d'ICV en aquest moment pot ser extremadament important. Si s'afegeix al grup dels 60, completarà amb els seus 13 diputats la majoria absoluta que necessitem, però sobretot deixarà completament aïllat el posicionament contrari dels democristians a una pregunta clara, situant-los en un pur obstruccionisme molt i molt difícil de sostenir. Penso que els indicis acumulats fins ara fan pensar que la gent d'Iniciativa farà aquest pas en favor de la majoria. De fet, és una de les darreres oportunitats d'Espanya per fer embarrancar el procés.\nAutoderminació Consulta Federalisme ICV Independentistes\nErmessenda de Carcassona 30 de setembre de 2013 a les 9:18\nDéu t'escolti, o millor dit ICV T'escolti, tot i que he de dir que el equip GORE-TEX® , no m'ofereix gaire confiança, sincerament, sembla que hagin heretat la puta i la Ramoneta de CiU, i això ens pot duu molts mals de cap.\nRamon Llull 30 de setembre de 2013 a les 18:18\nCoincideixo també en què ICV farà aquest mateix gest que ens apuntes. Jo crec que aparcaran el doctrinarisme i acceptaran la transcendència del moment.Són cultes i, per tant, intel·ligents, suposadament.\nPenso que en aquest cas d'una votació interna del Parlament de tanta transcendència, convindrà molt que el vot sigui secret. Hi ha gent, fins i tot dins del PPc que votarien indep. si no se'ls pogués veure com ho fan.\nAnònim 30 de setembre de 2013 a les 20:25\n.... hi ha gent, fins i tot dins del PPc que votarien indep. si no se'ls pogués veure com ho fan....\nInclús la Botox desprès dirá que va votar que si, i el Millo (que no es el millor) per un plat de mongetes (i una cadira al nou parlament) tambè.\nKefes 1 d’octubre de 2013 a les 16:51


Alerta coronavirus: ✅ detecten un nou cas al nostre país\nEs tracta d'una mateixa família britànica, que havia estat aïllada davant la sospita d'infecció\nper Júlia Navarro diumenge, 9 de febrer 2020 - 10:23h | Actualitzat a 09/02/2020 10:39h\nLes autoritats sanitàries han confirmat un segon cas de coronavirus a Mallorca | Catalunya Diari\nSegon cas de coronavirus confirmat a Espanya. Segons han informat aquest diumenge les autoritats sanitàries, el segon cas del virus de Wuhan al nostre país ha estat detectat en un dels pacients aïllats a Mallorca, tots ells membres d'una mateixa família britànica, i que havien estat ingressats a l'Hospital de Son Espases, davant la sospita d'infecció.\nA l'espera que es confirmi qui és el contagiat\nLes mostres dels quatre possibles infectats van ser enviades el dissabte al matí per ser analitzades al Centre Nacional de Microbiologia. Ha sigut aquest organisme, depenent a l'Institut de Salut Carlos III de Madrid, qui ha confirmat aquest positiu i que les altres tres mostres són negatives.\nLa família britànica, que viu a Mallorca, va ingressar a l'hospital el passat divendres 7 de febrer. Fins ara només una de les filles, de 10 anys, havia presentat febre i altres símptomes similars als d'una grip. Els seus pares i la seva germana de 7 restaven asimptomàtics aquest dissabte. Va ser el pare qui va mantenir contacte amb una persona a França que va donar positiu.\nMallorca Salut Malaltia Illes Balears


Infants i adolescents, junts contra el malbaratament alimentari - Social.cat\nInfants i adolescents, junts contra el malbaratament alimentari\nLa Fundació Espigoladors fa una crida als més a joves per aportar idees que aturin el desaprofitament del menjar a través d'un premi\nDilluns, 7 d'octubre de 2019 | 13:30 h\nUna de les propostes d'una edició anterior dels premis #elmenjarnoesllença | Espigoladors\n“Podem continuar dient a infants i joves que el menjar no es llença o podem escoltar-los i aplicar les seves idees. I si fossin ells i elles les que ens diguessin que ‘el menjar no es llença’? I si d'un problema que suposa un escàndol a escala mundial naixessin solucions locals ben creatives i innovadores? I si els donem les eines que necessitaran per cultivar un món més sostenible?”.\nFruit d’aquestes preguntes que es van fer a la Fundació Espigoladors, va crear-se fa cinc anys el Premi #elmenjarnoesllença, una iniciativa que pretén promoure la implicació i el compromís d’infants i joves davant del malbaratament alimentari per buscar “la construcció de respostes i solucions col·lectives” davant realitats socials i ambientals, i tractar de construir un “futur més sostenible”, apunten des de l’organització.\nEn aquest sentit, a través de la cinquena edició del premi #elmenjarnoesllença, Espigoladors fa una crida a infants i adolescents per tal de què s’impliquin en la posada en marxa d’accions contra el malbaratament alimentari, “transmetent i fomentant el valor dels aliments i la cultura de l’aprofitament”. A la categoria infantil (6 a 12 anys), el repte consisteix en enviar un conte il·lustrat que reflexioni sobre el malbaratament alimentari i que ajudi a sensibilitzar sobre aquest repte. A la categoria juvenil (11 a 17 anys), els joves hauran d’enviar un vídeo amb idees i propostes innovadores per fer front al desaprofitament del menjar.\nA banda del premi, la fundació també realitza tallers a escoles i instituts on sensibilitzen l’alumnat sobre què es el malbaratament, on es produeix, quines són les causes i quines conseqüències té. Així mateix, els tallers busquen també buscar solucions i respostes, i en aquest sentit, intenten fer veure als infants que tot el menjar és bo, també aquells que tenen taques, o un color no llampant.\nAlimentació saludable per a col·lectius vulnerables\nUn dels principals projectes d’Espigoladors és la recollida, en conveni amb pagesos locals, de fruites i verdures que són descartades del circuit comercial per excedents de producció, per descens de vendes o per qüestions estètiques. La major part de la recollida, un 95%, va a parar a diferents entitats socials i punts de distribució d’aliments que fomenten “una alimentació saludable” per a persones en situació vulnerable. La part restant, un 5%, es transforma en conserves com melmelades, cremes o compotes que s’elaboren a l’obrador de l’entitat sota la marca ‘es im-perfect®’, la primera marca d’aliments de l’Estat espanyol que comercialitza productes de qualitat elaborats a partir d’excedents alimentaris, segon indica l’organització.


La Reserva Federal apuja els tipus d'interès un 0'25 per cent\n18 maig 2021 19:10\nLa por d'un augment de la inflació ha estat una de les causes\nAgències | 25 agost 1999\nPer segona vegada durant aquest estiu, la Reserva Federal va augmentar ahir els tipus d'interès als Estats Units en un quart de punt per ralentir el creixement econòmic i evitar qualsevol risc d'inflació. A pesar que per ara no hi ha excessius signes d'un rebrot inflacionista, el Comitè de Mercat Obert del banc central d'Estats Units va prendre la decisió que els mercats esperaven, en pujar els tipus des del 5 al 5'25 per cent i deixar en neutre el seu indicador de tendència.\nLa Reserva Federal espera que aquesta segona pujada del tipus interbancari sigui suficient per contenir el risc d'augmentar els preus, el que podria significar que no seran precisos altres augments en els pròxims mesos, com desitgen els inversors. Les dues pujades consecutives d'un quart de punt aprovades el passat 30 de juny i ahir juntament a les condicions «més fermes» dels mercats financers, «haurien de disminuir clarament el risc d'un augment d'inflació», va explicar el banc.\nA més, el comitè monetari de la Reserva Federal va incrementar ahir el tipus de descompte (el que aplica als seus propis prèstecs a altres bancs) en un altre quart de punt, des del 4'5 al 4'75 per cent. Aquesta és la primera pujada en el tipus de descompte des de fa més de quatre anys i la decisió va agafar per sorpresa els inversors, que no l'esperaven. A l'igual que el passat 30 de juny, la cauta Reserva Federal que presideix Alan Greenspan va prendre ahir una mesura preventiva, destinada a anticipar-se a una possible escalada inflacionista que posi en perill el creixement econòmic d'EUA després de vuit anys d'expansió.\nLa decisió va suposar un encariment dels préstecs per als consumidors i les empreses en els Estats Units, des de les hipoteques a les targetes de crèdit. El seu objectiu és fonamentalment rebaixar el fort consum dels Estats Units, que continuen gastant en nivells rècord, especialment béns importats i que tenen les taxes d'estalvi més baixes dels darrers 40 anys.\nL'euro es recupera\nL'euro continua la seva recuperació front al dòlar i ja es necessiten 1'024 monedes dels EUA per comprar-ne una d'europea. Igualment, el volum de reserves en moneda estrangera a l'Eurosistema en la setmana acabada el 20 d'agost va augmentar en 200 milions d'euros respecte a la setmana anterior fins als 241.900 milions d'euros, segons un comunicat divulgat ahir pel Banc Central Europeu. D'altra banda, les reserves de valors negociables emesos en euros per a residents en la zona euro varen augmentar en 100 milions d'euros fins als 26.100 milions d'euros. La xifra de billets en circulació va davallar en 4.000 milions d'euros fins als 342.300 milions d'euros, mentre que els dipòsits en mans d'administracions públiques augmentaren 3.300 milions d'euros fins als 44.100 milions d'euros. L'euro val 166'38 pessetes.


Contacte – Els Plans de Cornet\nTens ganes de gaudir d’una experiència 100% rural? Tens alguna pregunta per fer-nos? Omple el següent formulari i ben aviat, ens posarem en contacte amb tu. Gràcies!\nEn nom de JOSEP MARIA SOLER BRUCH(MAS ELS PLANS DE CORNET) propietària del domini web www.elsplansdecornet.com i en virtut del que estableix el Reglament General de Protecció de Dades (UE 1679/2016) els informem que tractem les dades que ens facilita en el present formulari per tal de poder fer efectiva la seva sol·licitud d’informació/reserva. Les dades proporcionades es conservaran mentre es realitza el processament de la seva sol·licitud i se li dóna resposta. Vostè té dret a obtenir confirmació sobre si a JOSEP MARIA SOLER BRUCH (MAS ELS PLANS DE CORNET) estem tractant les seves dades personals per tant té dret a accedir a les seves dades personals, rectificar les inexactes o sol·licitar-ne la seva supressió quan ja no siguin necessaries.